ઈન્ડોનેશિયના જાકાર્તામાં રમાઈ રહેલી એશિયન પેરા ગેમ્સમાં ભારતીય એથ્લેટ્સનું શાનદાર પ્રદર્શન બુધવારે પણ જારી રહ્યું હતું. જેમાં તીરંદાજ હરવિન્દર સિંઘે પુરૂષોની વ્યક્તિગ રિકર્વ સ્પર્ધામાં ગોલ્ડ મેડલ જીત્યો હતો. જ્યારે ટ્રેક એન્ડ ફિલ્ડમાં પણ ભારતને સફળતા મળી હતી. ટ્રેક એન્ડ ફિલ્ડમાં ભારતને એક સિલ્વર અને એક બ્રોન્ઝ મેડલ મળ્યો હતો. ભારતે અત્યાર સુધી એશિયન પેરા ગેમ્સમાં 7 ગોલ્ડ, 13 સિલ્વર અને 17 બ્રોન્ઝ સહિત કુલ 37 મેડલ જીત્યા છે. જ્યારે ચીને 100 ગોલ્ડ સાથે પ્રથમ અને સાઉથ કોરિયા 35 ગોલ્ડ સાથે બીજા સ્થાને છે..